S-159/2008

Mál þetta, sem þingfest var og dómtekið 14. október sl., er höfðað af lögreglustjóranum á Akureyri 12. september 2008 á hendur S-kk-þgf F-kk-þgf Þ-kk-þgf, fæddum 25. júlí 1986, til heimilis að Laugarvegi 7, Siglufirði og J-kk-þgf R-kk-þgf G-kk-þgf, fæddum 21. ágúst 1985, til heimilis að Hvanneyrarbraut 42, Siglufirði, „fyrir umferðar- og fíkniefnalagabrot:

A.

Gegn S-kk-þgf F-kk-þgf, fyrir að hafa föstudagskvöldið 17. júlí 2008, ekið bifreiðinni PX-803, undir áhrifum fíkniefna (tetrahýdrókannabínól 16ng/ml) um Lækjargötu á Siglufirði, þar sem lögreglan stöðvaði akstur hans við hús nr. 13.

B.

Gegn J-kk-þgf R-kk-þgf, fyrir að hafa þetta sama kvöld verið með í vörslum sínum í nefndri bifreið 0,58 grömm af hassi og 0,66 grömm af tóbaksblönduðu hassi.

Brot ákærða samkvæmt A lið ákærunnar telst varða við 1. mgr., sbr. 2. mgr. 45. gr. a, sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006.

Brot ákærða samkvæmt B lið ákærunnar telst varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60,1980, sbr. lög nr. 13,1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði S-kk-nf F-kk-nf verði dæmdur til refsingar og til sviptingar ökuréttar samkvæmt 101. gr. og 1. mgr., sbr. 4. mgr. 102. gr. nefndra umferðarlaga, sbr. 18. gr. laga nr. 66, 2006.

Þess er krafist að ákærði J-kk-nf R-kk-nf verði dæmdur til refsingar og til að sæta upptöku á 0,58 grömmum af hassi og 0,66 grömmum af tóbaksblönduðu hassi, sem lögreglan lagði hald á og tilgreint er í efnaskrá nr. 14.376, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001. “

II

Ákærðu J-kk-nf R-kk-nf og S-kk-nf F-kk-nf sóttu ekki þing og boðuðu ekki forföll þegar málið var þingfest 14. október sl. Málið er því dæmt með vísan til 1. mgr. 126. gr. laga um meðferð opinberra mála nr. 19/1991 enda er þess getið í fyrirkalli sem birt var fyrir báðum ákærðu á lögmætan hátt 10. október sl.

Þar sem ákærðu hafa ekki látið málið til sín taka verður með vísan til þess sem að framan er rakið að líta svo á að þeir viðurkenni háttsemi þá sem þeim er í ákæru gefin að sök og telst sök þeirra þar með nægilega sönnuð enda er ákæran í samræmi við gögn málsins og brot þeirra þar réttilega fært til refsiákvæða.

Ákærði J-kk-nf R-kk-nf hefur áður sætt refsingu en honum hefur frá því í ágúst 2004 sex sinnum verið gert að greiða frekar lágar sektir vegna brota gegn lögum um ávana- og fíkniefni. Brot það sem ákærði er nú sakfelldur fyrir er ekki af þeirri stærðargráðu að refsing vegna þess fari fram úr sektum. Refsing hans þykir hæfilega ákveðin 30.000 króna sekt en fjögurra daga fangelsi komi í stað sektarinnar verði hún ekki greidd innan fjögurra vikna.

Ákærði S-kk-nf F-kk-nf hefur fjórum sinnum áður sætt refsingu. Undir lok árs 2006 og fyrr á þessu ári var honum gert að greiða sekt fyrir brot gegn lögum um ávana- og fíkniefni. Í maímánuði 2006 var hann sakfelldur fyrir brot gegn umferðarlögum og gert að greiða sekt auk þess sem hann var sviptur ökurétti í þrjá mánuði. Þá var hann hinn 15. júní 2007 sakfelldur fyrir ölvun við akstur og sviptur ökurétti í fjóra mánuði. Síðastgreinda brot ákærða hefur ítrekunaráhrif á brot það sem hann hefur nú verið sakfelldur fyrir. Að þessu virtu þykir refsing ákærða S-kk-ef F-kk-ef hæfilega ákveðin 180.000 króna sekt til ríkissjóðs en 14 daga fangelsi komi í stað sektarinnar verði hún ekki greidd innan fjögurra vikna frá birtingu dómsins. Þá er rétt með hliðsjón af 6. mgr. 102. gr. umferðarlaga nr. 50/1987 að svipta ákærða ökurétti í tvö ár frá birtingu dómsins.

Samkvæmt yfirliti rannsóknara nemur sakarkostnaður sem til féll við rannsókn málsins 57.274 krónum. Þessi kostnaður er til kominn vegna rannsóknar á blóðsýni sem tekið var úr ákærða S-kk-þgf F-kk-þgf og verður hann því dæmdur til að greiða þennan kostnað.

Með vísan til kröfugerðar ákæruvalds, gagna málsins og tilgreindra lagaákvæða í ákæruskjali, ber að gera upptæk fíkniefni, svo sem í dómsorði greinir.

Af hálfu ákæruvaldsins sótti málið E-kk-nf Þ-kk-nf fulltrúi lögreglustjórans á Akureyri.

H-kk-nf H-kk-nf dómstjóri kveður upp dóm þennan.

DÓMSORÐ

Ákærði S-kk-nf F-kk-nf Þ-kk-nf, greiði 180.000 króna sekt til ríkissjóðs en 14 daga fangelsi komi í stað sektarinnar verði hún ekki greidd innan fjögurra vikna.

Ákærði S-kk-nf F-kk-nf er sviptur ökurétti í tvö ár frá birtingu dómsins að telja.

Ákærði J-kk-nf R-kk-nf G-kk-nf, greiði 30.000 króna sekt til ríkissjóðs en fjögurra daga fangelsi komi í stað sektarinnar verði hún ekki greidd innan fjögurra vikna.

Ákærði S-kk-nf F-kk-nf greiði sakarkostnað að fjárhæð 57.274 krónur.

Upptæk eru 0,58 grömm af hassi og 0,66 grömm af tóbaksblönduðu hassi, efnaskrá nr. 14.376 en hald var lagt á þessi fíkniefni við rannsókn málsins.

H-kk-nf H-kk-nf.